open-index/open-wikipedia-markdown huggingface dataset:
Sablinka

**Sablinka** je rieka v Rusku, v Leningradskej oblasti, ľavý prítok Tosny.

Na jej brehu sa nachádza obec Ulianovka, pôvodným menom *Sablino*, ktorú v roku 1923 premenovali na počesť Vladimira Iľjiča Lenina (*Ulianova*) a členov jeho rodiny. Zaujímavosťou je, že názov železničnej stanice Sablino ostal zachovaný.

Na rieke je situovaný tzv. *Sablinský [[vodopád]]*, ktorý má výšku .

## Externé odkazy
* fotografie Ulianovky a Sablinky

Kategória:Rieky v európskej časti Ruska
Kategória:Rieky v Rusku
Robin Finck

**Robin Finck** (* 7. november 1971, Park Ridge, New Jersey, USA) je americký gitarista, ktorý je členom skupín Nine Inch Nails a Guns N’ Roses. Tiež je jeden z mála umelcov, ktorým sa podarilo umiestniť v programe VH1 *100 Najlepších hardrockových umelcov* s dvoma odlišnými skupinami. Nine Inch Nails sa umiestnili na 43. mieste a Guns N’ Roses na deviatom. 

Vyrastal v roidnej Mariette v Georgii a hrával s niekoľkými skupinami, keď navštevoval strednú školu. S Nine Inch Nails vystupoval počas turné v rokoch 1994-1995. Po jeho skončení hrával pre cirkusový súbor Cirque du Soleil v pôvodnom turné Quidam. V roku 1997 sa stal členom kapely Guns N’ Roses, aby pracoval na ich novom albume. Podpísal dvojročnú zmluvu. Po dvoch rokoch však práce na albume nefinišovali a tak sa znova pridal k Nine Inch Nails počas ich ďalšieho turné. Krátko po skončení turné  v roku 2000 sa vrátil ku Guns N’ Roses a vystupoval s nimi až do roku 2002.  

Od mája až do júla 2006 Finck a Guns N’ Roses vystupovali po Európe. Na zvyšok roka plánujú turné po Amerike. Ich nový album *[[Chinese Democracy]]* by mal vyjsť koncom roka 2006. 

Finck sa v roku 2001 oženil s akrobatkou Biancou Sapetto, s ktorou sa spoznal počas pracovania v Cirque du Soliel a v súčasnej dobe nemajú žiadne deti.

## Iné projekty

## Externý odkaz
* Oficiálna stránka 

Kategória:Členovia skupiny Guns N’ Roses
Kategória:Rockoví gitaristi USA
Kategória:Rockoví speváci USA
Kategória:Rockoví klávesisti USA
Kategória:Osobnosti z New Jersey
Stavcovorebrové skĺbenie

**Stavcovorebrové skĺbenie** (lat. *articulatio costovertebralis*) - je pohyblivé spojenie rebra so stavcom. Keďže rebrá sú párové kosti, i skĺbenie je symetrické. Tvoria ho dva samostatné kĺby:
**skĺbenie hlavičky rebra* (lat. *articulatio capitis costae*)
**priečnorebrové skĺbenie* (lat. *articulatio costotransversalis*)

thumb|right|Pohľad na stavcovorebrové skĺbenie zhora. (Gray´s Anatomy, 1918.)

## Articulatio capitis costae
Spája kĺbnu plôšku hlavičky rebra (*facies articularis capitis costae*) s kĺbnou jamkou na tele stavca (*fovea costalis*). Jamku v skutočnosti tvoria dve susediace foveae costales priľahlých stavcov a okraj medzistavcovej platničky - výnimkou sú I., XI., a XII. rebro, ktoré majú samostatnú jamku na príslušnom hrudnom stavci. Kĺbne puzdro na povrchu spevňuje väz, tzv. *ligamentum capitis costae radiatum* a kĺbnu dutinu rozdeľuje na dve časti ďalší väz, *ligamentum capitis costae intraarticulare*, ktorý spája hlavu rebra s medzistavcovou platničkou (teda chýba u I., XI. a XII. rebra).
Kĺb inervujú vetvičky z medzirebrových nervov a zásobujú vetvičky z medzirebrových tepien.

## Articulatio costotransversalis
Spája tuberculum costae s processus transversus príslušného stavca. Kĺbne puzdro spevňuje väz, *ligamentum costotransversale*. Nervové a cievne zásobenie kĺbu je z rovnakého zdroja ako pri predchádzajúcom kĺbe.

Kategória:Anatómia
Inteligencia psov

náhľad

**Inteligencia psov** (iné názvy: **inteligencia psa**, **psia inteligencia**) je  inteligencia psa domáceho, t.j. jeho schopnosť myslieť, učiť sa a riešiť problémy. Vedci doteraz vedú polemiku o tom, či zvieratá môžu myslieť, čiže či disponujú určitou formou inteligencie, alebo je ich správanie výlučne pudové. Kynológovia sa však všeobecne zhodujú na tom, že pes disponuje inteligenciou a rozlišujú viacero druhov psej inteligencie (napr. pracovná inteligencia - schopnosť učiť sa povely, sociálna inteligencia, priestorová inteligencia a podobne.)

## Pozri aj
*The Intelligence of Dogs

## Zdroje
*Stanley Coren: *The Intelligence of Dogs*

Kategória:Kynológia
Krzysztof Penderecki

**Krzysztof Eugeniusz Penderecki** [kšyštof] (* 23. november 1933, Dębica, Poľsko† 29. marec 2020, Krakov) bol poľský hudobný skladateľ vážnej hudby a opier, jeden z najvýraznejších predstaviteľov hudobnej avantgardy druhej polovice dvadsiateho storočia.

Skladateľstvo študoval na Vysokej hudobnej škole (Wyższa Szkoła Muzyczna, teraz Akademia Muzyczna) v Krakove u Artura Malawského, ukončil ju v roku 1958. Jeho zvukovým jazykom bol zo začiatku zo serializmu vychádzajúci sonorizmus, za tvorcu ktorého je považovaný (napr. žalospev *Ofiarom Hiroszimy*, *Obetiam Hirošimy*, *Polymorphia*, *De natura sonoris*). V polovici 70. rokov sa Penderetsky stal profesorom na Yale School of Music. Na prahu sedemdesiatych rokov chcel vyjadrovať stav človeka a bolesť jeho existencie, zavrhol estetiku sonorizmu a šiel v smere využívania prínosu nemeckej symfonickej hudby 19. storočia (*Symfonia wigilijna*, *Štedrovečerná symfónia*), čím sa stal snáď najvýznamnejším epigónom tejto formácie. V roku 2005 ho poľský prezident vyznamenal Rádom bieleho orla.

## Referencie

## Iné projekty

## Externé odkazy
* 
* 
* Krzysztof Penderecki na FDb.cz
*  
* Oficiálna stránka 
* Piotr Zimnik* Krzysztof Penderecki a jeho tvorba od devadesátých let
* Krzysztof Penderecki v Prahe
* Život a dielo 
* Rozhovor s Krzysztofem Pendereckim 20. září 2018 v Olomouci u příležitosti provedení jeho Creda  ]

Kategória:Poľskí hudobní skladatelia
Kategória:Nositelia Wolfovej ceny za umenie
Kategória:Osobnosti z Dębice
Kategória:Nositelia Radu za zásluhy Talianskej republiky
Kategória:Nositelia Radu kríža zeme Panny Márie
Kategória:Nositelia Radu troch hviezd
Kategória:Nositelia Radu bielej orlice
Francesco Landini

**Francesco Landini** (niekde uvádzaný aj ako **Landino**, * 1325/1335, Fiesole, Taliansko – † 2. september 1397, Florencia, Taliansko) bol najvýznamnejší taliansky hudobný skladateľ obdobia ars nova. 

Talianska hudba v tom čase bola typická svojou spevnou melodickosťou, čo sa pre túto provenienciu stalo dlhodobou tradíciou. Súčasne ju charakterizovala svetskosť a výrazná rytmika.  Strediskom hudobného diania bola predovšetkým Florencia. Z hudobných foriem sa pestoval hlavne svetský madrigal, caccia a balatta. 

Francesco Landini bol veľmi všestranný – bol skladateľ, vynikajúci inštrumentalista (predovšetkým organista), ale aj filozof a básnik. Od detstva bol slepý. Jeho melódie sú oproti ostatným melódiám ars nova spevnejšie, používal pomerne veľké množstvo hudobných ozdôb. Je významným predstaviteľom takzvaného *trecenta* (teda talianskej hudby 14. storočia, ktorá bola hudbou exkluzívnych šľachtických a patricijských dvorov). Text býval spravidla závislý od tvorby súdobých talianskych básnikov (napr. Giovanni Boccaccio). Landini vytvoril okolo dvesto skladieb, hlavne ballat a madrigalov so svetskou témou, z ktorých pomerne veľká časť je obsahom slávnej zbierky ars nova Codex Squarcialupi. 

Hudba Francesca Landiniho patrí k umeniu, ktoré iniciovalo vznik novej epochy – renesancie. 

## Pozri aj
* Stredoveká hudba

## Externé odkazy
* http://www.hoasm.org/IIIA/Landini.html

Kategória:Narodenia v 14. storočí
Kategória:Úmrtia v 1397
Kategória:Skladatelia vážnej hudby
Kategória:Talianski hudobní skladatelia
Kategória:Organisti
Kategória:Nevidiaci hudobníci
Megalosaurus

**Megalosaurus** (v preklade *veľký jašter*) bol veľký, približne 9 metrov dlhý dravý dinosaurus. Známy je z nekompletných pozostatkov. Vyskytoval sa pred 166 až 160 miliónmi rokov (kelovej až oxford) na území dnešného Anglicka a azda aj Francúzska a Portugalska.

Dlhé desaťročia predstavoval Megalosaurus rodové meno, ktoré sa dávalo pestrej škále problematických pozostatkov teropódov. Zdalo sa tak, že žil takmer sto miliónov rokov na rôznych kontinentoch. Ako druh rodu Megalosaurus bol napríklad pôvodne pokladaný aj Dilophosaurus alebo Eustreptospondylus.

## Dejiny
Megalosaurus je po zube sauropóda opísaného ako *Rutellum implicatum* (opísaný v roku 1699) druhý vedecky popísaný dinosaurus. Jeho prvé pozostatky boli nájdené v roku 1676, o rok neskôr boli v *Natural History of Oxfordshire* Robertom Plotom identifikované za časť stehennej kosti akéhosi obra. V roku 1763 ju Richard Brookes pomenoval ako *Scrotum humanum*, pretože výzorom pripomínala dvojicu mužských semenníkov. Neskorší autori však toto pomenovanie, hoci by malo mať z historického hľadiska prednosť pred menom Megalosaurus, nepovažujú za seriózne. Samotná časť stehennej kosti bola neskôr stratená, ale jej detailná ilustrácia svedčí, že naozaj patrila megalosaurovi.

Začiatkom 19. storočia boli objavené ďalšie pozostatky megalosaura, ktoré vyústili v jeho opis Williamom Bucklandom v roku 1824. Buckland mal k dispozícii časť sánky, niekoľko stavcov, fragmenty panvy, lopatky a končatín. Nepriraďoval už pozostatky megalosaura obrovi, v megalosaurovi totiž videl obrovského príbuzného dnešných jašterov. Až o niekoľko rokov neskôr bol vytýčený pojem dinosaurus.

## Opis
Megalosaurus predstavoval svojho času, počas strednej a začiatkom vrchnej jury, jedného z najväčších predátorov. Mal veľkú podlhovastú hlavu s dlhými zubami, svalnatý, no ohybný krk, krátke trojprsté predné končatiny, dlhé zadné končatiny nesúce váhu celého tela a chvost vyvažujúci prednú časť tela.

Pôvodne bol bežne zobrazovaný ako štvornohý živočích. Neskoršie nálezy však túto predstavu vyvrátili.

## Galéria

Súbor:Scrotum humanum.jpg|Titulná strana *Natural History of Oxfordshire* (vpravo). Plotova ilustrácia časti stehennej kosti megalosaura (vľavo).
Súbor:Goodrich Megalosaurus.jpg|Stará rekonštrukcia zobrazujúca megalosaura ako štvornohého plaza.


Kategória:Megalosauridae
Kategória:Jurské dinosaury
Kategória:Dinosaury z Európy
Camp Zeist

**Camp Zeist** je bývalá škótska exkláva v Holandsku. Išlo o značne bizarné územie, ktoré existovalo v rokoch 1999 až 2002 a bolo prehlásené za škótske územie v súvislosti s teroristickou akciou Lockerbie v Škótsku. Exkláva bola súčasťou operácie, ktorá umožnila britským autoritám prepraviť dvoch obvinených Líbyjcov na súdne pojednávanie v Škótsku.

Kategória:Enklávy v Európe
Ostré (vrch v Nízkych Tatrách)

**Ostré** () je vrch v Nízkych Tatrách. Leží nad osadou Jazierce, približne  južne od Ružomberka.

## Poloha
Nachádza sa v severozápadnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, v okrese Ružomberok a na katastrálnom území mesta Ružomberok. Najbližším sídlom je na západnom úpätí situovaná osada Jazierce, severozápadne sa nachádza Biely Potok a mesto Ružomberok, severovýchodným smerom aj Ludrová a Liptovská Štiavnica. Vrchol leží v ochrannom pásme Národného parku Nízke Tatry.

## Opis
Ostré je súčasťou hrebeňa, ktorý vedie západným smerom z masívu Salatína () a na Červenej Magure () sa stáča na sever. Severne sa nachádza Sidorovo (), Kutiny () a Borovnisko (), východne Kundrák (), Príslop () a Malý Salatín (), južne Salatín, Magura () a Brankov () a západne Pulčíkovo (), Šiprúň () a Vtáčnik (). Vrch patrí do povodia Váhu a odvodňujú ho na západe rieka Revúca a na východe Ludrovčanka. Vrcholom vedie značený turistický chodník z blízkeho Bieleho Potoka.

### Dejiny

Počas Slovenského národného povstania bol obsadený jednotkami povstaleckej Šiestej taktickej skupiny, ktorú na krídlach podporovali partizánske oddiely. 6. septembra 1944 tu bolo vybudované silné pásmo obrany, odkiaľ mohli v septembri a októbri povstalci sledovať dolinu Váhu. Z pozorovateľne na vrchole kopca boli schopní efektívne riadiť delostreleckú paľbu a tým narúšať nemeckú prepravu a transporty. Zároveň tak bránili nemeckým jednotkám v prieniku k Banskej Bystrici. Ťažké boje o vrch prebiehali od polovice septembra do 24. októbra 1944. Povstalci okolo Ostrého odrazili 14 nemeckých útokov, pričom v bojoch zlikvidovali 300 nepriateľských vojakov a ďalších 136 zajali. Jednotke pod velením nadporučíka A. Benického a delostreleckého kapitána P. Mitru sa nakoniec podarilo uniknúť z nemeckého obkľúčenia v priestore Ostrého a prebojovať sa k Bielemu Potoku, kde sa spojili s ostatnými povstaleckými jednotkami. Dnes sa na počesť padlým pri povstaní v dedinke Osádka koná výstup na Ostré.

### Výhľady
Vrchol pokrýva súvislý, miestami riedky les, ktorý umožňuje obmedzený rozhľad. Z vhodných lokalít je tak možné pozorovať Liptovskú kotlinu, no najmä okolité vrcholy Nízkych Tatier a susednej Veľkej Fatry, pri priaznivých podmienkach tiež Malú Fatru, Oravskú Maguru, Chočské vrchy a Západné Tatry.

## Prístup
* po  zelenej značke:
** od severu z Bieleho Potoka cez sedlo Brdisko
** od juhu z osady Podsuchá cez Brankov
* po  červenej značke z Ludrovej cez sedlo Teplice

## Referencie

## Pozri aj
* Salatíny
* Ďumbierske Tatry
* Zoznam vrcholov v Nízkych Tatrách

## Pozri aj

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Ružomberok
Kategória:Ružomberok
Zoznam miest na Slovensku

Tento článok obsahuje **zoznam všetkých 141 [[mesto (Slovensko)|slovenských miest]]**, zoradených podľa počtu obyvateľov k 31. decembru 2024.

Najmladším slovenským mestom sú Nesvady v okrese Komárno, ktoré štatút mesta získali k 1. januáru 2020.

## Zoznam

## Mapa

## Poznámky

## Referencie

## Pozri aj
* Administratívne členenie Slovenska
* Zoznam krajov na Slovensku
* Zoznam okresov na Slovensku
* Zoznam obcí a vojenských obvodov na Slovensku
* Zoznam miestnych a mestských častí na Slovensku
* Zoznam hlavných miest štátov a závislých území
* Zoznam miest vo svete

## Externé odkazy
* Slovenská republika – sumárne štatistiky : Mestá Slovenskej republiky (Štatistický úrad SR)
* Územné a správne usporiadanie Slovenskej republiky (Ministerstvo vnútra SR)


Slovensko
Mestá
Mestá
Sastavci

**Sastavci** je nepatrná enkláva Bosny a Hercegoviny lokalizovaná na území Srbska, južne od rieky Lim. Leží na ceste medzi mestami Priboj a Rudo, v pohraničnej oblasti Zlatibor, ktorá bola zasiahnutá vojnovým konfliktom v 90. rokoch minulého storočia. 

*Základné údaje:*
*Rozloha: 3,96 km²
*Počet obyvateľov: 270 (r. 1999)
*Hustota zaľudnenia: 68,2 obyvateľov/km²
*Geografická poloha: 43° 30' s. g. š., 19° 28' v. g. d.

Existencia enklávy sa datuje od 19. storočia. V súčasnosti je administratívnou súčasťou bosnianskej obce Medjurecja v okrese Rudo. Infraštruktúra (rozvod elektriny, telokomunikácie, školstvo, zdravotníctvo, služby) enklávy je napojená na Srbsko, avšak obyvatelia odvádzajú dane za pôdu bosnianskym úradom. To sa týka aj Srbov, ktorí v Sastavci podnikajú. 

Na prelome rokov 2001 a 2002 prebehli rokovania ohľadne vytýčenia novej bosniansko-srbskej hranice. Kým Bosna žiadala vytvorenie koridoru, ktorý by spojil krajinu s enklávou, Srbsko navrhovalo pravý opak. Výmenou za iné územie požadovalo pripojenie celého územia južne od rieky Lim (vrátane Sastavci). K žiadnej dohode však nedošlo a tak Sastavci zostáva aj naďalej enklávou. Posledné stretnutie medzinárodnej diplomatickej komisie sa uskutočnilo 25. júna 2004 v Belehrade, rovnako ako predtým, rokovanie nedospelo k žiadnemu kompromisu.

Obec Sastavci je v súčasnosti administratívnou súčasťou bosnianskej obce Medjurecja v okrese (opčina) Rudo, v rámci Republiky srbskej. V roku 1999 tu žilo 270 obyvateľov, viac ako 70 % z nich je srbskej národnosti.

Na území enklávy s rozlohou 4 km² sa používajú tri meny: bosenská marka, srbský dinár a euro.

## Externé odkazy
*Sastavci na jankrogh.com 

Kategória:Enklávy v Európe
Alojz Klimo

**Alojz Klimo** (* 3. august 1922, Piešťany – † 12. október 2000) bol slovenský maliar. Detstvo prežil v Bratislave.

Študoval v rokoch 19411945 na Slovenskej vysokej škole technickej v Bratislave. Oddelenie kreslenia a maľovania (prof. M. Schurmann a G. Mallý).
V rokoch 19451948 pokračoval v štúdiu na Vysokej škole umeleckopriemyslovej v Prahe (prof. J. Bauch a A. Pelc).

Žil a tvoril v Bratislave. Pracoval v oblasti maľby, kresby, grafiky, knižnej ilustrácie, monumentálno-dekoratívnej tvorby, venoval sa aj priestorovým objektom a tvorbe hračiek.

Do výtvarného umenia na Slovensku sa výrazne zapísal v oblasti abstraktnej, geometricko-konštruktívnej vývojovej línie a zostal jej verný aj v časoch spoločenskej nepriazne minulého režimu. Je jej výraznou a poprednou osobnosťou. Rovnako významnú, originálnu tvorivú stopu zanechal v oblasti knižnej kultúry, najmä v ilustráciách kníh pre deti a mládež.

Za svoju tvorbu dostal rad domácich i medzinárodných ocenení. Mal viac ako 25 samostatných výstav doma i v zahraničí. Zúčastnil sa mnohých kolektívnych domácich i medzinárodných výstavných podujatí. V roku 1970 reprezentoval Česko-Slovensko na EXPO 70 v Osake.

Jeho tvorba je publikovaná v 20 publikáciách o výtvarnom umení. V roku 1995 vyšla knižná monografia jeho diela.

Práce A. Klimu sú v zbierkach 15 galérií v Česku a na Slovensku, v Múzeu L. Kassáka v Budapešti a v súkromných zbierkach na Slovensku, v Česku, Nemecku a Rakúsku.

## Externé odkazy
* [Diela Alojza Klima v [SNG] ]

Kategória:Slovenskí maliari
Kategória:Narodenia v 1922
Kategória:Úmrtia v 2000
Kategória:Osobnosti z Piešťan
Zoznam miest v Česku

Tento článok obsahuje kompletný **zoznam miest v Česku**.

Zoznam najväčších českých miest podľa počtu obyvateľov k 1. januáru 2024
----


**Abecedný zoznam 602 českých miest** k 1. 1. 2013

## A

## B

## C
* Cvikov

## Č

## D

## F

## G
* Golčův Jeníkov
*

## H

## Ch

## I

## J

## K

## L

## M

## N

## O

## P

## R

## Ř

## S

## Š

## T

## U

## Ú

## V

## Z

## Ž

## Iné projekty

## Pozri aj
*Zoznam miest v Česku podľa počtu obyvateľov

*
Česko
Mestá v Česku
Steinstücken

**Steinstücken** je bývalá exkláva Západného Berlína, ktorá bola obklopená územím vtedajšieho Východného Berlína. Povojnový Berlín bol zoskupením viacerých enkláv a exkláv, malých území v Západnom Berlíne patriacich vtedajšej NDR a naopak. Vo Východnom Berlíne existovalo 10 exkláv, pričom najznámejšou a zároveň najľudnatejšou bola obec Steinstücken. V roku 1971 došlo k zámene pozemkov a bol vytvorený koridor medzi touto obcou a Západným Berlínom. Všetky ostatné západoberlínske exklávy boli postupne pripojené do roku 1988, či už predajom, alebo zámenou pozemkov.

Kategória:Enklávy v Európe
Jablonec nad Nisou

**Jablonec nad Nisou** (nem. *Gablonz an der Neiße*) je štatutárne mesto na severozápade Čiech neďaleko (asi ) od krajského mesta Liberca, ležiace v údolí Lužickej Nisy a ich prítokov. Má 46 287 obyvateľov (2008).

Mesto je známe výrobou skla a bižutérie. Ponúka vyžitie v množstve športových a turistických aktivít v atraktívnom okolí mesta, ktoré tvorí ako Maloskalsko, tak aj Jizerské hory. V meste je zastúpený rad iných priemyselných odvetví.

## Časti mesta
náhľad|Katastrálne územie Jablonca nad Nisou
Mesto sa skladá z ôsmich miestnych častí, ktoré sú takmer zhodné s katastrálnymi územiami (v zátvorke nemecký názov):
# Jablonec nad Nisou (*Gablonz an der Neisse*). Hlavná miestna časť je pomerne veľká, štatisticky je rozdelená na 23 základných sídelných jednotiek.
# Proseč nad Nisou (*Proschwitz an der Neiße*)
# Lukášov (*Luxdorf*)
# Rýnovice (*Reinowitz*). V druhej polovici 19. storočia (do roku 1897) boli spojené s Lukášovom. V roku 1960 boli zlúčené so Mšenom nad Nisou av roku 1962 pripojené k Jabloncu nad Nisou.
# Mšeno nad Nisou (*Grünwald an der Neiße*). Časť katastrálneho územia Mšeno nad Nisou patrí k miestnej časti Jablonecké Paseky, Mšeno nad Nisou je tak rozdelené na dve časti – na východe mesta má malú exklávu. Od roku 1912 bolo Mšeno mestečkom (městys), v roku 1962 bolo pripojené k Jabloncu nad Nisou. Začiatkom 80. rokov 20. storočia bolo staré Mšeno zbúrané a nahradené novým sídliskom.
# Jablonecké Paseky (*Bad Schlag*). Okrem katastrálneho územia Jablonecké Paseky patrí k miestnej časti tiež na severe priliehajúca zastavaná časť katastrálneho územia Mšena nad Nisou. Pôvodne patrili k dedine Vrkoslavice, do roku 1904 patrili k obci Mšeno nad Nisou, potom boli samostatnou obcou, po druhej svetovej vojne boli pripojené k Jabloncu, s ktorým zástavbou splynuli.
# Vrkoslavice (*Seidenschwanz*); zahŕňa sídelný celok Dobrá Voda (*Guttbrunn bei Gablonz an der Neisse*). V rokoch 18501898 boli spojené s Kokonínom, od roku 1962 sú časťou Jablonca nad Nisou.
# Kokonín (*Kukan*). V roku 2012 sa v súvislosti so sporom o čističku odpadových vôd konalo miestne referendum o osamostatnenie tejto miestnej časti, iniciátori referenda však neskôr vyzvali na jeho bojkot.

## Osobnosti
* Konrad Henlein (* 1898† 1945), sudetonemecký politik a nacista
* Peter Hermann Adler (* 1899† 1990), dirigent
* Jan Železný (* 1966), bývalý český oštepár, trojnásobný olympijský víťaz, trojnásobný majster sveta a držiteľ súčasného svetového rekordu
* Ivan Bartoš (* 1980), politik
* Barbora Špotáková (* 1981), olympijská víťazka v hode oštepom
* Nikola Sudová (* 1982), akrobatická lyžiarka
* Gabriela Koukalová (* 1989), biatlonistka, majsterka sveta, víťazka svetového poháru v sezóne 2015/2016

## Partnerské mestá
*  Bautzen, Nemecko
*  Jelenia Góra, Poľsko
*  Kaufbeuren, Nemecko
*  Marsciano, Taliansko
*  Nova Petrópolis, Brazília
*  Ronse, Belgicko
*  Siófok, Maďarsko
*  Zwickau, Nemecko

## Referencie

## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* 

## Zdroj


Kategória:Okresné mestá v Česku
Kategória:Mestské pamiatkové zóny v Česku
Kategória:Mestá v Česku
Kategória:Štatutárne mestá v Česku
Česká Lípa

**Česká Lípa** (nem. *Böhmisch Leipa*) je okresné mesto v Libereckom kraji,  severne od Prahy. Leží na rieke Ploučnici s historickým centrom na pravom brehu. Má 14 miestnych častí s celkovou rozlohou  a 38 tisíc obyvateľov.

## Partnerské mestá
*  Aleksandrov, Rusko
*  Bardejov, Slovensko
*  Bolesławiec, Poľsko
*  Mittweida, Nemecko
*  Molde, Nórsko
*  Užhorod, Ukrajina

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka 


Kategória:Mestá v Česku
Kategória:Okresné mestá v Česku
Kategória:Mestské pamiatkové zóny v Česku
Amsterdam Zuidoost

thumb|right|230px|Poloha obvodu Amsterdam Zuidoost
**Amsterdam Zuidoost** je jednou z 15 mestských obvodov Amsterdamu (stadsdelen) a skladá sa z troch mestských obytných štvrtí: Bijlmermeer, Gaasperdam a Driemond. Na území obvodu sa nachádza tiež komerčná štvrť Amstel III/Bullewijk, ktorá zahŕňa ešte aj rekreačnú zónu Arena Boulevard. Žije tu vyše 130 rôznych národností, ktoré z obvodu vytvorili multikulturálnu lokalitu. 30 % obyvateľov je holandskej, 30 % surinamskej, 23 % afrikánskej, 6 % holandsko-antilskej a 2 % marockej národnosti. Obvod je lokalizovaný južne od Amsterdamu a od zvyšku mesta je oddelený územím provincie Noordholland.

Zaberá plochu 22,08 km² a žije tu 84 811 obyvateľov (r. 2003).

Kategória:Exklávy
Kategória:Amsterdam
Třinec

náhľad|vpravo|Třinecké železiarne, najväčšia továreň v Třinci
**Třinec** (*, *) je štatutárne mesto v okrese Frýdek-Místek na severovýchode Česka, v Sliezsku, 32&nbsp;km juhovýchodne od Ostravy na rieke Olše na území historického Těšínskeho Sliezska. Má približne 34 000 obyvateľov, rozlohu , nadmorskú výšku . Prvá písomná zmienka o Třinci pochádza z roku 1444. Vtedy to bola iba osada, štatút mesta získal Třinec až od roku 1931. V roku 1939 malo mesto 5 086 obyvateľov, k sliezskej národnosti sa ich vtedy prihlásilo 2 543, k poľskej 1 134 (22,3%), k českej 195 a k nemeckej 1 190 obyvateľov.

V roku 2001 sa k poľskej národnosti hlásilo 17,7 % obyvateľov mesta. 
V roku 2011 tu žilo takmer 37&nbsp;tisíc obyvateľov. Mesto má rozlohu 8 541 ha, centrum je v nadmorskej výške , najvyšší bod dosahuje takmer  (televízny vysielač na Javorovom vrchu). V meste sídli významný český výrobca oceľových valcovaných výrobkov, Třinecké železiarne, ktorý bol založený už v roku 1839.

V prvej polovici dvadsiateho storočia bol Třinec (spolu s regiónom Těšínsko) predmetom sporu medzi Česko-Slovenskom a Poľskom. Poľsko sa napokon nároku na Třinec vzdalo v roku 1958.

## Šport

**Kluby**
* HC Oceláři Třinec
* FBC Intevo Třinec
* FK Třinec

## Referencie

## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálne stránky mesta 
* Mesto na portal.gov.cz


Kategória:Mestá v Česku
Tommy Stinson

**Tommy Stinson** (narodený Thomas Eugene Stinson; * 6. október 1966, Minneapolis, USA) je americký basgitarista, momentálne členom americkej hard rockovej skupiny Guns N’ Roses, bol jeden zo zakladajúcich členov legendárnej alternatívnej kapely The Replacements. Len 12-ročný sa pripojil k skupine a hral v nej až do ich rozpadu v roku 1991.

Potom vytvoril skupiny Bash & Pop, ktoré mali krátku životnosť. V roku 1993 vydali jediný album *Friday Night Is Killing Me*. Neskôr so skupinou Perfect vydal EP v roku 1996 nazvanú *When Squirrels Play Chicken*. V roku 1997 ich album *Seven Days a Week* bol odložený kvôli problémom s nahrávacou spoločnosťou. 

V roku 1998 sa Stinson objavil na rockovom remixe Puffa Daddyho *It's All About The Benjamins* spolu s frontmanom Foo Fighters a bývalým bubeníkom skupín Nirvana a Queens of the Stone Age Davom Grohlom. Tiež sa objavil vo videoklipe k tejto piesni. Stinson sa stal basgitaristom Guns N’ Roses v roku 1998. 

V roku 2004 vydal sólový album *Village Gorilla Head*, ktorý mal výborný ohlas u hudobných kritikov. Tiež v tomto roku Stinsonova kapela Perfect vydala odložený album *Seven Days a Week*, ktorí premenovali na *Once Twice Three Times a Maybe*. 

Na jeseň roku 2005 sa Stinson pripojil k skupine Soul Asylum na pár koncertov ako pamiatke ich basgitaristovi Muellerovi, ktorý zomrel na rakovinu. Medzi vystupovaním a písaním nových textov Stinson dokázal produkovať debutový album *Unfurled* punkovej skupiny Bobot Adrenaline. 

V decembri 2005 sa znova zišiel s Paulom Westerbergom a Chrisom Marsom, aby nahrali dve nové piesne pre kompiláciu Replacements.

## Externé odkazy
* Tommy Stinson - oficiálna stránka

Kategória:Členovia skupiny Guns N’ Roses
Kategória:Rockoví gitaristi USA
Kategória:Heavymetaloví gitaristi USA
Kategória:Rockoví basgitaristi USA
Kategória:Heavymetaloví basgitaristi USA
Kategória:Rockoví speváci USA
Kategória:Heavymetaloví speváci USA
Kategória:Osobnosti z Minneapolisu
Tábor (Česko)

**Tábor** je mesto na juhu Čiech. S svojimi 37 000 obyvateľmi je po Českých Budějoviciach druhým najväčším mestom v Juhočeskom kraji.

Mesto, ktorého centrum je pamiatkovou rezerváciou, je významným centrom turistického ruchu. Lákadlom pre návštevníkov je najmä história husitského hnutia.

## Poloha
Mesto leží na rieke Lužnici vo výške  nad morom, asi  južne od Prahy a  severne od Českých Budějovic. Z geologického hľadiska leží Tábor v Táborskej pahorkatine, ktorá sa nachádza na rozhraní Třeboňskej panvy a Vlašimskej vrchoviny.

## Osobnosti mesta
* Antonín Josef Zíma (* 1763 – † 1832), spisovateľ, buditeľ a kníhtlačiar
* Jan John (* 1850 – † 1920), prírodovedec, učiteľ – stredoškolský profesor, botanik a entomológ – hlavne lepidopterológ
* Oskar Nedbal (* 1874 – † 1930), svetoznámy dirigent a operetný skladateľ
* Zdeněk Rytíř (* 1944 – † 2013), textár, skladateľ, hudobník a spevák
* Radek Dvořák (* 1977), český reprezentant v ľadovom hokeji

## Partnerské mestá
* Nové Zámky, Slovensko
*  Dole, Francúzsko
*  Konstanz, Nemecko
*  Orinda, USA
*  Schmalkalden, Nemecko
*  Škofja Loka, Slovinsko
*  Wels, Rakúsko
*  Trenčín, Slovensko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty
.

## Externé odkazy
* Oficiální informační systém města Tábora
* Šechtl a Voseček – Archív historických fotografií Tábora
* Tábor na Czech.cz 
* Fotky z Tábora 
* Archeologický výzkum v Táboře 
* Neoficiální kulturní a informační servis města Tábor 


Kategória:Mestá v Česku
Kategória:Okresné mestá v Česku
Kategória:Mestské pamiatkové rezervácie v Česku
Chris Pitman

**Chris Pitman** (* 16. november 1961, Independence, Missouri, USA) je americký hudobník, multi-inštrumentalista a textár. V súčasnej dobe je klávesista a zvukový dizajnér hard rockovej skupiny Guns N’ Roses, v ktorej pracuje od roku 1998. Bol zakladajúcim členom kapiel Replicants, ZAUM a Lusk.

## Život
Chris Pitman píše a nahráva piesne súkromne s Axlom Rosom, spolupracovali na mnohých piesňach Guns N’ Roses na pripravovanom albume *[[Chinese Democracy]]*. Na albume vystupuje ako multi-inštrumentalista, hrá na klávesoch, gitare, basgitare, spieva a programuje. Nebol vyhlásený za oficiálneho člena skupiny, avšak robí inštrumentáciu, syntenzátory a zvukové efekty na živých vystúpeniach. 

Jeden príklad Pitmanovho prídavku ku hudbe Guns N’ Roses obsahuje pieseň *Madagascar*. Zatiaľ čo za éry Slasha hudba GnR obsahovala gitarové sólo počas inštrumentálnej prestávky, Chris Pitman pridal hovorené slovo obsahujúce známe citáty o tolerancii a porozumení.

Mimo Guns N’ Roses bol Pitman spoluzakladateľ Los Angeleského umeleckého zoskupenia Priory of the North, ktoré sa zameriava na verejné umenie a jeho montáže si objednali v rôznych miestach po celom svete vrátane Rio de Janeiro, Spojené kráľovstvo a USA. 

Presné vyhláskovanie jeho priezviska je témou debaty medzi jeho fanúšikmi. Rozdielne vyhláskovanie jeho mena sa objavilo v tlači a na tovare GnR, kde ho nazvali Pittman. Avšak zdroje blízke Pitmanovi vo všeobecnosti používajú Pitman. Priezvisko Pitman má svoje korene v starej angličtine. Je dovodené od slov pytt (baňa) a Mann (muž).   

## Spolupráce
*Dr. Dre (Aftermath) - v roku 1994 pracoval v štúdiu Dr. Dre 
*Medicine - hral naživo s týmto projektom Brada Lanera 
*Replicants (BMG/Zoo) - v roku 1995, jediný album skupiny, Pitman hral na klavír a gitaru 
*ZAUM - bol gitarista a spevák s Dannym Careym 
*Tool (BMG/Zoo) - v rokoch 1994/1995 s nimi koncertoval 
*Failure - zvukové efekty 
*Lusk (BMG/Zoo) - v rokoch 1996/1997 nahrával, spoluprodukoval, bol spevákom a multi-inštrumentalistom v tejto skupine nominovanej na Grammy 
*Sony Panic (DogFight) - v roku 1997 pracoval s touto skupinou, hral na gitare a staral sa o ozvučenie počas live koncertov 
*Blinker the Star (A&M & Dreamworks) - v roku 1996 prispel klávesmi na albume *[[Bourgeois Kitten]]*, v roku 1998 spolupracoval na piesni *Below the Sliding Doors*
*Savvy Soviets - v roku 2003 bol producentom a spolupracovníkom v Rio de Janeiro 
*Electric Company (Tigerbeat6) - v roku 2004 sa podieľal na albume *[[Creative Playthings]]* a hral naživo s týmto projektom Brada Lanera 
*The Source of Uncertainty - v roku 2005 hral s Dannym Careym a ďalšími 

Kategória:Rockoví bubeníci USA
Kategória:Rockoví gitaristi USA
Kategória:Rockoví klávesisti USA
Kategória:Rockoví speváci USA
Kategória:Multiinštrumentalisti USA
Kategória:Textári piesní USA
Kategória:Členovia skupiny Guns N’ Roses
Kategória:Osobnosti z Missouri
Ruská oslobodenecká armáda

náhľad|Generál Vlasov na inšpekcii jednotiek Ruskej oslobodeneckej armády v roku 1944

**Ruská oslobodenecká armáda** v skratke **ROA** (), známa aj ako **vlasovci**, bola vojenská jednotka sformovaná počas druhej svetovej vojny zo sovietskych vojnových zajatcov, zradcov, kolaborantov ako aj dobrovoľníkov, emigrantov a odporcov komunizmu, bojujúca na strane nacistického Nemecka. Jej veliteľom bol generál Andrej Andrejevič Vlasov. Ruská oslobodenecká armáda sa účastnila hlavne protipartizánskych akcií. Nemecké velenie ju nikdy nepoužilo na fronte, keďže mnoho jej vojakov sa pridalo iba z donútenia alebo existenčných dôvodov a ich odhodlanie bojovať proti ZSSR nebolo isté. V apríli 1945 ju tvorili 3 divízie (1., 2. a 3.) a rad ďalších menších jednotiek.

Vlasovci veľmi pomohli Prahe počas tzv. Pražského povstania na konci druhej svetovej vojny v roku 1945, keď sa zapojili po boku obyvateľov mesta do boja proti jednotkám Wehrmachtu v meste.

Jednotky armády boli na konci vojny zajaté americkými vojskami. Väčšina jej príslušníkov bola repatriovaná do ZSSR. Radových vojakov čakal väčšinou trest vo forme väzenia alebo nútených prác v gulagoch. Velitelia Ruskej oslobodeneckej armády boli odsúdení za vlastizradu a popravení. Iba časti jej príslušníkov sa podarilo utiecť na západ. Lichtenštajnsko ako jedna z mála krajín im udelilo politický azyl. Časť z nich v neskoršom období emigrovala do Argentíny.

## Slovensko
Priamo na Slovensku jednotky Ruskej oslobodeneckej armády nasadené neboli. Napriek tomu boli termínom „vlasovci“ označovaní všetci príslušníci pomocných nemeckých jednotiek z východnej Európy. „Vlasovcom“ bola napríkad pripisovaná semetešská tragédia 20. apríla 1945.

## Referencie

## Iné projekty

Kategória:Východný front počas druhej svetovej vojny
Linz

**Linz** (slovenský historický názov **Linec**) je štatutárne mesto v severnom Rakúsku pri rieke Dunaj. 

Je to hlavné mesto spolkového štátu Horné Rakúsko (*Oberösterreich*). Má rozlohu  a viac ako 200 tisíc obyvateľov, s okolitými predmestiami a aglomeráciami až vyše 270-tisíc. Linz je tretie najväčšie mesto Rakúska.

## Vývoj počtu obyvateľov

## Osobnosti
* Johannes Kepler (* 1571 – † 1630), nemecký matematik, astrológ a astronóm
* Johann Grueber (* 1623 – † 1680), jezuitský misionár, cestovateľ a astronóm
* Mária Anna Jozefa Habsburská (* 1683 – † 1754), portugalská kráľovná
* Joseph Anton Feuchtmayer (* 1696 – † 1770), štukater a sochár
* Joseph Fouché (* 1759 – † 1820), francúzsky politik
* Josef Ressel (* 1793 – † 1857), český lesník, spisovateľ a vynálezca
* Adalbert Stifter (* 1805 – † 1868), spisovateľ, maliar a pedagóg
* Anton Bruckner (* 1824 – † 1896), skladateľ a organista
* Hermann Bahr (* 1863 – † 1934), spisovateľ
* Alois Riegl (* 1858 – † 1905), kunsthistorik
* Ludwig Wittgenstein (* 1889 – † 1951), filozof
* Igo Hofstetter (* 1926 – † 2002), skladateľ
* Christina Stürmerová (* 1982), speváčka

## Partnerské mestá

## Iné projekty

## Externé odkazy
* Oficiálna stránka


Kategória:Európske hlavné mestá kultúry
Kategória:Štatutárne mestá v Rakúsku
Kategória:Okresné mestá v Rakúsku
Kategória:Sídla na Dunaji
Kategória:Katolícke pútnické miesta
Třebíč

Karlovo námestie, Třebíč|300px|right|thumb

**Třebíč** (spisovne *tá Třebíč*, moravsky však aj ako *ten Třebič*; ) je mesto s rozšírenou pôsobnosťou, nachádzajúce sa na západe Moravy, v juhovýchodnej časti kraja Vysočina. Třebíč leží na rieke Jihlave  juhovýchodne od mesta Jihlavy a  západne od Brna. Nadmorská výška mesta je asi 400 metrov nad morom. Třebíč má asi 39 700 obyvateľov a je dôležitým centrom západnej Moravy a okresu Třebíč.  

Prvá zmienka o Třebíči je z roku 1101, kedy brnianske knieža Oldřich a jeho brat znojemské knieža Litolt založili na významnej križovatke obchodných ciest benediktínsky kláštor.  

## Partnerské mestá
Partnerskými mestami sú:
*  Humenné, Slovensko
*  I-čchang, Čína
*  Lilienfeld, Rakúsko
*  Oschatz, Nemecko
*  Rachiv, Ukrajina

Třebíč je ďalej spriatelený s Baškou v Česku a s Rive-de-Gier vo Francúzsku.

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka 
* Regionálny portál Třebíčsko


Kategória:Mestá v Česku
Kategória:Okresné mestá v Česku
Kategória:Mestské pamiatkové zóny v Česku
Gabo Zelenay

**Gabo Zelenay** (* 26. november 1922, Bánovce nad Bebravou – † 3. august 2003, Bratislava) bol slovenský rozhlasový športový komentátor, moderátor a redaktor. Od septembra 1946, keď sa ako 24-ročný úspešne zúčastnil konkurzu na športového reportéra, pôsobil v Československom rozhlase. Do histórie sa zapísal najmä vďaka nezvyčajnému, originálnemu spôsobu moderovania, začo neskôr získal i štátne vyznamenanie Pribinov kríž II. triedy za významné zásluhy v oblasti športovej žurnalistiky od prezidenta Slovenskej republiky. Počas svojej bohatej kariéry reportoval najmä futbalové a hokejové zápasy. Navyše dokázal komentovať aj stretnutia v šachu, či šerme, čo iní reportéri považovali za nekomentovateľné. 

Kariéru ukončil ako 63-ročný po takmer štyridsiatich rokoch komentovania a moderovania, avšak aj naďalej zostal činný ako redaktor. Politicky sa angažoval pri zakladaní HZDS, prispieval do časopisu Nový deň blízkeho HZDS a predsedal Únii slovenských novinárov, ktorá podporovala mediálnu líniu HZDS. Zomrel vo veku 80 rokov po ťažkej chorobe.

## Referencie

## Literatúra
* Gabo Zelenay: *Oprášené legendy*, 1991, Tatrapress, ISBN 80-85260-06-9,
* Gabo Zelenay: *Osamelý bojovník Anton Hlinka*, 2001, ÚSNS
 
## Externé odkazy
* Únia slovenských novinárov 

Kategória:Slovenskí športoví komentátori
Kategória:Slovenskí športoví novinári
Kategória:Slovenskí novinári
Kategória:Slovenskí rozhlasoví redaktori
Kategória:Slovenskí rozhlasoví moderátori
Kategória:Osobnosti z Bánoviec nad Bebravou
Kategória:Laureáti Pribinovho kríža II. triedy
Berg (Bruck an der Leitha)

**Berg** () je obec v Dolnom Rakúsku v okrese Bruck an der Leitha. Má katastrálnu výmeru  a žije tu  obyvateľov ().

Obec sa nachádza v bezprostrednej blízkosti bratislavskej mestskej časti Petržalka a nachádzal sa tu aj hraničný prechod so Slovenskom. Najbližšie rakúske obce sú Kittsee na juhu a Wolfsthal na severe. Prvá zmienka o obci pochádza z roku 862, kedy sa spomína ako „Pagus ad Pergo“. V súčasnosti je obľúbeným cieľom cyklistov, obcou prechádza viacero značených cyklistických chodníkov.

Do roku 1996 tvorila s obcou Wolfsthal jednu obec Wolfsthal-Berg.

## Demografia
Podľa sčítania obyvateľov v roku 2001 v obci žilo 93,6 % Rakúšanov a 6,4 % iných národností. Majoritným rodným jazykom bola nemčina (94,4 %) nasledovaná chorvátskym jazykom (0,9 %), tureckým jazykom (0,6 %) a ostatným jazykmi (4,1 %). Podľa vierovyznania sa väčšina obyvateľov (84,1 %) hlásila k rímskokatolíckemu vierovyznaniu, 3,1 % boli evanjelici a. v., 3,1 % obyvateľov sa hlásilo k islamu a 7,6 % obyvateľov bolo bez vyznania.

Podľa štátneho občianstva malo 93,4 % obyvateľov rakúske štátne občianstvo, 2,4 % slovenské štátne občianstvo, 1,5 % macedónske občianstvo a 2,7 % iné štátne občianstvo.

## Pamätihodnosti v obci
**Farský kostol St. Anna zu Berg* je po prvýkrát spomenutý v roku 1748 ako kaplnka. Starý kostol na vrchu bol zasvätený apoštolom Petrovi a Pavlovi a po posvätení nového kostola bol používaný už len pri príležitostných omšiach. V roku 1780 bol starý kostol zrušený a z jeho stavebného materiálu bola postavená veža na kostole sv. Anny. V roku 1863 bol kostol zväčšený a bol dovnútra integrovaný kríž z Pottenburgu. Oltár je zasvätený sv. Anne. Po druhej svetovej vojne bola klenba kostola viackrát renovovaná.
**Kaplnka Mariahilfskapelle* bola postavená v roku 1859 mimo obce. Pôvodne bola pútnickým miestom a nazývala sa tiež „Kaplnka Panny Márie„. Vnútri sa nachádzajú sochy oboch apoštolov Petra a Pavla z starého kostola z vrchu.
**Kaplnka sv. Petra a Paula* bola postavená v roku 1982 na mieste pôvodného kostola na kopci, ktorý bol pôvodne obklopený cintorínom.
**Stĺp sv. Márie* – morový stĺp stojí na bývalom okraji obce Berg, na hranici s Burgenlandom, čo bola v minulosti hranica medzi Rakúskom a Uhorskom. Stĺp bol pravdepodobne postavený na pamiatku morovej epidémie, pri ktorej zomrelo mnoho ľudí, v roku 1679. V roku 1999 bol zrenovovaný.
*Ďalšie pamiatky v obci: Pamätná tabuľa na turecké nájazdy, vojnový pamätník.

## Partnerské obce
*  Tomášov, Slovensko
*  Halászi, Maďarsko

## Galéria

Dreilanderbrunnen Berg.jpg|Studňa troch krajín
Grenzstein Berg.jpg|Hraničný kameň pri obci – pozostatok okupácie Sovietskym zväzom


## Referencie

## Iné projekty

## Externé odkazy
* Oficiálna stránka


Kategória:Obce okresu Bruck an der Leitha
Deutsch Jahrndorf

**Deutsch Jahrndorf** (; ; ) je obec v rakúskej spolkovej krajine Burgenland v okrese Neusiedl am See v bezprostrednej blízkosti bratislavskej mestskej časti Čunovo.

Žije tu  obyvateľov ().

## Partnerské mestá
*  Hamuliakovo, Slovensko
*  Rajka, Maďarsko

## Iné projekty

## Externé odkazy
* Oficiálna stránka 

Kategória:Obce okresu Neusiedl am See
Hladovka

**Hladovka** môže byť:

*nenásilná forma odporu (napr. väzňov), pri ktorej odmietajú potraviny až do vyriešenia ich požiadaviek, pozri hladovka (odmietanie potravy)
*obec v okrese Tvrdošín, pozri Hladovka (okres Tvrdošín)
Krkavá skala

**Krkavá skala** je skalná ihla nachádzajúca sa na východnom úpätí vrchu Sidorovo. S výškou  patrí medzi najvyššie skalné ihly na Slovensku. 

Vznikla pod vplyvom eróznej činnosti. Je vytvorená z vápenca a dolomitu. V jej spodnej časti sú viditeľné dogerské vrstvy horniny. 

Na jej vrchole sa nachádzajú porasty borovice a buku. V roku 1952 bola vyhlásená za chránený prírodný výtvor, neskôr 
prekategorizovaná na prírodnú pamiatku.

## Referencie

## Iné projekty

## Externé odkazy
* Poloha na turistickej mape

Kategória:Prírodné pamiatky v Žilinskom kraji
Kategória:Veľká Fatra
Kategória:Chránené územia v okrese Ružomberok
Kategória:Skalné útvary na Slovensku
Kategória:Ružomberok
Benidorm

**Benidorm** je pobrežné mesto v Španielsku vo Valencii v provincii Alicante pri Stredozemnom mori. Má katastrálnu výmeru  a vyše 70-tisíc obyvateľov. 

Pôvodne to bola malá vidiecka obec, dnes je mesto známe predovšetkým vďaka hotelovému priemyslu, plážam a mrakodrapom, ktoré boli vybudované ako výsledok ekonomiky orientovanej na turizmus. Nachádza sa tu najvyššia budova v Španielsku mimo CTBA, In Tempo s výškou 200 metrov. Celkovo sa tu nachádza 310 budov vyšších ako 35 metrov, preto sa vraví, že je to mesto s najvyšším počtom mrakodrapov na svete po New Yorku.

## Iné projekty

Kategória:Mestá v Španielsku
Ekumenopolis

**Ekumenopolis** (z gr. *svetové mesto*) je termín, ktorý bol zavedený v roku 1967 gréckym urbanistom menom Constantinos Doxiadis na reprezentáciu myšlienky, že v budúcnosti by sa mohli urbanizované oblasti a súmestia spojiť a vytvoriť tak jedno celosvetové mesto ako dôsledok súčasných trendov urbanizácie a rastu populácie.

Svet, ktorý by dospel do takéhoto štádia vývoja, by pravdepodobne potreboval import potravín z iných planét alebo z orbitálnych alebo podzemných zdrojov.

Doxiadis vytvoril aj scenár založený na trende urbánneho vývoja zo súčasnosti, predpovedal prvý európsky *eperopolis* (kontinentálne mesto), ktoré by malo byť založené na oblasti Londýn-Paríž-Amsterdam.

V modernej vedecko-fantastickej literatúre sú ekumenopolisy obyčajne hlavné sídla galaktických impérií.

Kategória:Urbanizmus
Kategória:Science fiction
Paleoarchaikum

**Paleoarchaikum** je éra archaika s trvaním 3 600 – 3 200 mil. rokov. Po ňom nasledovalo mezoarchaikum.

## Vývoj
V paleoarchaiku pokračoval vývoj zemskej kôry, aj keď dôkazov sa dochovalo len veľmi málo. Toto obdobie nie je odlíšené na základe žiadnej typovej horninovej formácie, jeho vek je stanovený chronometricky. Z paleoarchaika pochádza aj prvý nález dochovanej mikrofosílie – baktérie v slieňovci zo západnej Austrálie,  s datovaním 3 460 mil. rokov.

## Pozri aj
* Chronostratigrafická tabuľka

## Externé odkazy
* databáza GeoWhen

Kategória:Archaikum
Mezoarchaikum

**Mezoarchaikum** je éra archaika s trvaním 3 200 – 2 800 mil. rokov. Po ňom nasledovalo neoarchaikum.

## Vývoj
V mezoarchaiku naďalej pokračoval vývoj zemskej kôry, utvárali sa základy budúcich kontinentov. Mezoarchaické horniny sú zdokumentované napr. z južnej aj severnej Manitoby (Kanada), ale aj z iných kontinentov: Afriky a Austrálie, ide prevažne o metamorfované horniny rôzneho stupňa, najčastejšie ruly a zelené bridlice. Na Zemi sa už vyskytovali prvé organizmy, čoho dôkazom sú početné nálezy stromatolitov z Austrálie.

## Pozri aj
* Chronostratigrafická tabuľka

## Externé odkazy
* databáza GeoWhen

Kategória:Archaikum
Rohov

**Rohov** je:

* obec v okrese Senica, pozri Rohov (okres Senica)
* obec v okrese Opava (Česko), pozri Rohov (okres Opava)
Neoarchaikum

**Neoarchaikum** je najmladšia éra archaika s trvaním 2 800 – 2 500 mil. rokov. Po ňom nasledovalo paleoproterozoikum – najstaršia časť eónu proterozoikum.

## Vývoj
V neoarchaiku sa končí konsolidácia kôry, sú vytvorené najstaršie časti kontinentov (tzv. prekambrické štíty) a pomaly ustáva zvýšená vulkanická činnosť. Koniec archaika je stanovený na výskyt páskavých železných rúd, čo je indikátor zvýšeného obsahu kyslíka, teda postupnej *„štandardizácie“*  atmosféry. Je pravdepodobný aj výskyt prvých eukaryotických organizmov.

## Pozri aj
* Chronostratigrafická tabuľka

## Externé odkazy
* databáza GeoWhen

Kategória:Archaikum
Salmonelová pneumónia

**Salmonelová pneumónia** alebo **empyém** je hnisavý zápal pľúc alebo pohrudnice, vyvolaný baktériou rodu Salmonella. Môže byť samostatným infekčným ochorením alebo vzácnou komplikáciou systémovej salmonelózy. Vo veľkej väčšine postihuje oslabený organizmus – s ťažkým chronickým ochorením pľúc, rakovinou, diabetom, alkoholikov, ľudí s kosáčikovitou anémiou a podobne.

Klinické príznaky sa neodlišujú od prejavov pneumónie, sposobenej inými baktériami.

## Klasifikácia
* A02: Iné infekcie salmonelami
** A02.2†: Lokalizované salmonelové infekcie
*** Salmonelová pneumónia (J17.0*)

## Zdroje
* 

Kategória:A02 Iné infekcie salmonelami
Kategória:Zápalové ochorenia
Marek Grechuta

**Marek Michał Grechuta** (* 10. december 1945, Zamość, Poľsko – † 9. október 2006, Krakov, Poľsko) bol poľský spevák, hudobný skladateľ a textár.

Hudba Mareka Grechutu sa dá, so zreteľom na istú svojráznosť, iba ťažko zaradiť. Najčastejšie sa označuje ako jemná forma progresívneho rocku s výrazným vplyvom jazzrocku (najmä vo včasnom období jeho tvorby), pesničkárstvo alebo spievaná poézia.

Už od detstva sa učil hrať na klavíri. Po gymnáziu začal študovať architektúru na Krakovskej polytechnike. Tam sa zoznámil s Janom Kantym Pawluśkiewiczom, s ktorým založil kabaret *Anawa*, ktorý sa vzápätí zmenil na jeho sprievodnú skupinu na vystúpeniach. Debutoval v roku 1967 na krakovskom *Festivale študentskej piesne*, kde získal druhé miesto. V nasledujúcich rokoch získal cenu na festivale v Opole, ocenenie novinárov a televízie. V roku 1971 Grechuta opustil *Anawu* a založil si skupinu *WIEM* (v preklade „viem“ ale aj skratka slov *W Innej Epoce Muzycznej* - „V inej hudobnej epoche“). O päť rokov neskôr začal spolupracovať s Pawluśkiewiczom a začína písať hudbu na poľského medzivojnového básnika Witkacyho. V roku 1977 získala jeho pesnička *Hop - szklankę piwa* (Hop – pohár piva) Grand Prix na festivale v Opole. V roku 1976 Marek Grechuta začal spoluprácu so známym krakovským divadielkom Piwnica pod Baranami (Pivnica u baranov), trvajúcu asi 10 rokov.

Od roku 1970 bol ženatý, s manželkou Danutou majú syna Łukasza.

## Diskografia

* 1970 - *Marek Grechuta & Anawa*
* 1971 - *Korowód* („Tanečný sprievod“) – album sa považuje za jeden z kľúčových v dejinách poľskej hudby
* 1972 - *Droga za widnokres* („Cesta za obzor videnia“ (*widnokrąg* - obzor + *kres* - hranica, koniec))
* 1974 - *Magia obłoków* („Mágia oblakov“)
* 1977 - *Szalona lokomotywa* („Šialená lokomotíva“)
* 1979 - *Pieśni Marka Grechuty do słów Tadeusza Nowaka* („Piesne Mareka Grechutu so slovami Tadeusza Nowaka“)
* 1981 - *Śpiewające obrazy* („Spievajúce obrazy“)
* 1984 - *W malinowym chruśniaku* („V malinovom húští“)
* 1987 - *Wiosna ach to ty* („Jar, ach to si ty“)
* 1989 - *Krajobraz pełen nadziei* („Krajina plná nádeje“)
* 1991 - *Piosenki dla dzieci i rodziców* („Pesničky pre deti a rodičov“)
* 1994 - *Dziesięć ważnych słów* („Desať vážnych slov“)
* 1997 - *Serce* („Srdce“)
* 2003 - *Niezwykłe Miejsca* („Nezvyčajné miesta“)

## Iné projekty

## Referencie

## Externé odkazy
* http://www.grechuta.of.pl/  - Neoficiálne stránky

Kategória:Poľskí speváci
Kategória:Poľskí skladatelia modernej hudby
Kategória:Poľskí textári piesní
Bosanska Posavina

thumb|right|230px|Poloha kantónu v rámci štátu
**Bosanska Posavina** je kantón Federácie Bosna a Hercegovina, ktorý je od zvyšku federácie oddelený územím úzkeho koridoru Republiky srbskej. Okrem toho je kantón ešte rozdelený na dve nesúvisiace územia, okresy (općine) Odžak a Orašje. Oba okresy ležia na pravom brehu rieky Sáva (tvorí hranicu s Chorvátskom), Odžak pri jej sútoku s riekou Bosnou, Orašje viac na východ, neďaleko mesta Brčko, ktoré rozdeľuje územie Republiky srbskej na dve časti. Posavina je názov regiónu v severnej Bosne a v susednom Chorvátsku, z toho dôvodu sa na rozlíšenie pridáva prívlastok „Bosanska“. Celková rozloha je 325 km² a v roku 2003 tu žilo 43 588 obyvateľov. Geografické súradnice územia sú: 45° 02' severnej geografickej šírky a 18° 29' východnej geografickej dĺžky.

Kategória:Enklávy v Európe
Alpská krajina

thumb|Alpské krajiny a Vyšehradská skupina

**Alpské krajiny** je skupina krajín, ktorá býva zaraďovaná do strednej Európy (spolu s krajinami Vyšehradskej skupiny) alebo do západnej Európy. Skupina je pomenovaná podľa Álp, najväčšieho pohoria v Európe rozkladajúcich sa od Rakúska po Francúzsko cez Slovinsko, Taliansko, Švajčiarsko, Lichtenštajnsko a čiastočne aj Nemecko. Všetky tieto krajiny obsahujú časť Álp a sú nazývané alpské krajiny. Hoci aj Francúzsko a Taliansko majú pohoria, ktoré sú súčasťou Álp, nepovažujú sa vždy za alpské krajiny.

Kategória:Európa